26/11/2009 | Administración LocalMunicipal
San Sadurniño
Regulamento do Servizo de axuda no fogar

A N U N C I O O Pleno deste Concello, na sesión celebrada o día 28 de setembro de 2009, acordou aprobar inicialmente o Regulamento do servizo de axuda no fogar do Concello de San Sadurniño. Exposta ó público a devandita aprobación inicial mediante publicación de anuncio no BOP nº 220, do 13 de outubro de 2009, sen que se presentase reclamación ou alegación algunha, mediante o presente publícase o texto íntegro dese Regulamento, que é o seguinte: A finalidade deste documento é establecer o marco no que se vai a desenvolver a prestación do Servizo de Axuda no Fogar (SAF) no Concello de San Sadurniño, como prestación básica do Sistema Público de Servizos Sociais, e atendendo á lexislación vixente que o regula, integrada polas seguintes normas: A Lei 7/1985, de 2 de abril, reguladora de bases de réxime local atribúe competencias aos concellos en materia de servizos sociais, asemade aparece reflectido na Lei 5/1997, de 22 de xullo, da administración local de Galicia. A Lei 13/2008, de 3 de decembro de Servizos Sociais de Galicia establece o dereito de todas as persoas aos servizos sociais, correspondéndolles aos poderes públicos garantir o dito dereito, e posibilitar que as liberdades e igualdades entre os individuos sexan reais e efectivas. A Lei 39/2006, do 14 de decembro, de promoción da autonomía persoal e atención ás persoas en situación de dependencia. O Real decreto 727/2007, do 8 de xuño, sobre criterios para determinar as intensidades de protección dos servizos e a contía das prestacións económicas da Lei 39/2006 A Orde do 22 de xaneiro de 2009, da Vicepresidencia da Igualdade e Benestar, pola que se regula o servizo de axuda no fogar. O Servizo de Axuda no Fogar do Concello de San Sadurniño (ten titularidade municipal ), forma parte dos servizos sociais de atención primaria, coa consideración de prestación básica, e depende da área de Benestar e Igualdade do Concello de San Sadurniño. O Concello prestará o servizo de acordo cos seguintes principios xerais de actuación: - Responsabilidade pública - Igualdade e universalidade - Globalidade e integración - Subsidiaridade, propiciando a asunción das responsabilidades familiares existentes no seu caso. O SAF presta un conxunto de atencións no domicilio (preventivas, educativas, asistenciais ou rehabilitadoras), a aquelas persoas que teñan limitada a súa autonomía persoal ou que vivan unha situación de desestructuración familiar ou de alta vulnerabilidade. Ten carácter complementario e transitorio, e non exime á familia das súas responsabilidades. A atención será prestada sempre por persoal especializado. As accións que se desenvolven dende o SAF manteñen unha perspectiva integral e normalizadora, procuran garantir o máximo nivel posible de autonomía persoal, incidir na mellora da calidade de vida dos usuarios/as do servizo e das persoas do seu contorno, e promover e facilitar a permanencia das persoas no seu domicilio e contorno habitual. O obxectivo xeral do SAF é contribuir á mellora da calidade de vida das persoas usuarias do servizo, promovendo a súa autonomía, as condicións axeitadas de convivencia e participación no seu contorno familiar e social. Son obxectivos específicos do SAF: - Posibilitar a permanencia das persoas no seu contorno de convivencia habitual - Favorecer e potenciar a autonomía persoal no propio domicilio - Manter, mellorar ou recuperar as redes naturais de apoio familiar e social - Previr situacións de dependencia ou exclusión social - Retardar ou evitar a institucionalización - Apoiar ás familias. - Atender situacións de grave risco socio-familiar - A promoción de formas de apoio social comunitario de tipo voluntario que contribúan ó acompañamento de persoas usuarias do servizo. - Apoiar e complementar a labor da familia en situacións de sobrecarga derivadas da atención de persoas dependentes ou de crise familiar. - Favorecer a conciliación da vida familiar e laboral. - Ofrecer coidados e intervencións de carácter socioeducativo a unidades familiares a cargo e outras situacións obxecto de intervención social. - Proporcionar periodos de descanso ao coidador. Respiro familiar. - Ofrecer apoio e formación aos coidadores. A sede central do SAF do Concello de San Sadurniño serán as oficinas de Servizos Sociais municipais. A prestación do servicio efectuarase nos domicilios das persoas usuarias do programa, coa salvedade das tarefas de acompañamento, ou outras intervencións que se desenvolven fóra deste contorno. Información, asesoramento, solicitudes e coordinación: no horario establecido polo departamento de servizos sociais municipal. Atención domiciliaria: Horario de mañá: De 8:30 a 14:30 Horario de tarde: De 16:00 a 21:00 O servizo de axuda no fogar estará aberto a todas as persoas ou unidades de convivencia do Concello de San Sadurniño, para as que, de acordo coa valoración técnica do equipo de Servizos Sociais, supoña un recurso idóneo de atención. Darase prioridade no acceso ao servizo ás persoas que teñan un dereito recoñecido de atención dentro do sistema de autonomía e atención á dependencia, e así apareza recollido no seu programa individual de atención (PIA) Con carácter específico poderán ser beneficiarios do SAF: - As persoas ou familias que presenten disfuncións que poidan ser susceptibles de mellora cunha axeitada atención domiciliaria. - As persoas maiores, con certo nivel de dependencia, que non teñan a ningúen que os atenda suficientemente e que, con esta axuda poidan continuar vivindo no seu fogar. - As persoas con discapacidades, minusvalías ou enfermedades físicas, sensoriais ou mentais, que lles impidan valerse por si mesmas e precisen de axuda. - Os menores que necesiten coidado ou atención por ausencia, circunstanciais provisionais ou motivos xustificados, ou seus pais ou tutores non poidan exercer as súas funcións, así como os grupos familiares con excesivas cargas, conflictos relacionais, situacións sociais inestables ou problemática similar valorada. - Os colectivos específicos que presenten situacións de risco e exclusión social As tarefas prestadas dende o SAF non eximen, en ningún caso, á familia das súas responsabilidades, senón que as apoia e complementa. As accións desenvólvense planificadas, coordinadas e con control público por persoal cualificado que presta unha serie de atencións ou coidados de carácter persoal, psicosocial e educativo, doméstico e técnico, ás familias e persoas con dificultades para procurar o seu benestar físico, social ou psicolóxico, proporcionándolles a posibilidade de continuar no seu contorno habitual, mentres isto sexa posible e axeitado. De conformidade coa valoración realizada polos servizos sociais, no marco do SAF poderán prestarse os seguintes tipos de atención: - Asistencia para levantarse e deitarse. - Apoio no coidado e hixiene persoal. - Apoio ás tarefas de vestido/desvestido. - Control do réxime alimentario e axuda, cando sexa necesario, para alimentarse. - Supervisión, cando proceda, das rutinas de administración de medicamentos prescritas por persoal facultativo. - Apoio para cambios posturais e mobilizacións. - Apoio á orientación espacial e temporal. - Apoio para persoas afectadas por problemas de incontinecia. - Compañía, conversa e escoita activa - Acompañamento fóra do fogar para acudir a consultas ou tratamentos. - Apoio na realización de xestións necesarias ou urxentes. - Limpeza e mantemento da hixiene e salubridade na vivenda - Compra de alimentos e outros produtos de uso común. - Preparación dos alimentos. - Lavado e coidado da roupa. - Coidados básicos da vivenda. Este apartado poderá ser facilitado, en parte, a través de programas específicos de lavandaría ou alimentación a domicilio, cando o concello o dispoña. - ao desenvolvemento das capacidades persoais - ao axuste e desenvolvemento da afectividade - á mellora da convivencia e á integración na comunidade - á mellora da estructuración familiar. Tódalas asistencias relacionadas nos apartados A), B) e C) do presente artigo terán carácter excepcional e complementario das propias capacidades das persoas usuarias ou doutras persoas do seu entorno inmediato - Actividades de acompañamento, socialización e desenvolvemento de hábitos saudables. - Respiro familiar, segundo o establecido na lexislación vixente. - Prestacións que favorezan a conciliación da vida familiar e laboral. - Prestación de atención a distancia mediante dispositivos de teleseguemento, teleasistencia e similares. - Adaptacións funcionais do fogar. Aplicaranse sempre que, de acordo coa prescrición técnica sobre o contido do servizo, incidan de maneira significativa na posibilidade de permanencia no fogar e na mellora da autonomía e a calidade de vida. En todo caso as atencións prestadas terán un carácter de reforzo e non substitutivo das propias capacidades da persoa usuaria ou doutras persoas do seu contorno inmediato, de maneira que se facilite e promova a súa autonomía. - Non se prestarán polo S. A. F. as seguintes atencións: - As actividades domésticas non incluidas no proxecto de intervención (anexo IV) e no acordo de servizo (anexo II), asinado entre concello e persoa usuaria. - As actuacións que polo seu carácter sanitario, deban en todo caso, ser realizadas por persoal facultativo. - Estar empadroados e ter residencia efectiva no concello de San Sadurniño - Ter o domicilio en condicións mínimas de habitabilidade - Non ter dereito a recibir Axuda no Fogar doutra entidade (ONCE, ISFAS, MUFACE…) - Non presentar un deterioro físico ou psíquico tal que precise dun servizo máis especializado e continuado. - Reunir algunha das condicións establecidas no artigo 6 do presente Regulamento. - Presentar a documentación necesaria xunto coa solicitude (Anexo I) O acceso ao servizo producirase a través dos servizos sociais do Concello de San Sadurniño, segundo as seguintes modalidades: O acceso será directo para persoas que teñan recoñecida a situación de dependencia, e as que se lles teña asignado axuda no fogar na correspondente resolución de Programa Individual de Atención. A incorporación ao servizo producirase en función da disponibilidade de persoal para a atención domiciliaria, e previa resolución do órgano competente do Concello. Para as persoas que non teñan o recoñecemento da situación de dependencia, ou non as asista o dereito de acceso efectivo ao catálogo de servizos de atención á dependencia segundo o calendario de implantación que se establece na Lei 39/2006, o acceso ao servizo, logo da prescripción técnica favorable dos servizos sociais de atención primaria, resolverase en réxime de libre concorrencia de acordo cos criterios establecidos na orde 22 de xaneiro de 2009, reguladora do servizo de axuda no fogar ( ver baremo no anexo II). De igual maneira que no punto anterior procederase nas situacións nas que a problemática principal este relacionada con aspectos convivenciais e socioeducativos. A) No acceso directo ao servizo para as persoas usuarias con dependencia valorada, a resolución relativa ao programa individualizado de atención terá a consideración de resolución de asignación e incorporación ao servizo. A dita incorporación farase efectiva en canto o servizo o permita. B) No acceso en libre concorrencia será de aplicación o seguinte: O proceso iniciarase coa presentación da solicitude no modelo oficial deste regulamento, disponible nas oficinas municipais de servizos socias, que se entregará debidamente cumprimentada, con rexistro de entrada no Concello. e acompañada da seguinte documentación: - Fotocopia do DNI ou NIE do solicitante e dos outros membros da unidade de convivencia, entendéndose como tal o conxunto de persoas que residen nun mesmo fogar - Fotocopia da tarxeta sanitaria do/a beneficiario/a - Documentación acreditativa de tódolos ingresos (nóminas, certificacións de pensións ou prestacións…) da unidade convivencial - Fotocopia da última declaración do IRPF ou no seu defecto, declaración xurada de non estar obrigado a facela - Con carácter excepcional, naqueles casos nos que non se poidan achegar os xustificantes de ingresos referidos anteriormene, aportaráse declaración xurada do solicitante na que se faga constar a carencia absoluta de rendas familiares ou a contía das mesmas - Recibo de aluguer ou amortización da vivenda se procede - Informe médico do solicitante que acredite a carencia de autonomía persoal e o tratamento que é necesario controlar - Certificado de recoñecemento de minusvalidez ou resolución do grao de dependencia do/a solicitante ou das persoas que convivan con el - Declaración xurada de non ter dereito a axuda no fogar por outra entidade ou organismo - Calquera outro que se considere necesario para a valoración do expediente O concello resérvase a posibilidade de comproba-la veracidade dos datos aportados polo solicitante para garantir a fidelidade na información solicitada Se se observara defectos formais na solicitude, como non reunir os requisitos anteriormente mencionados ou non presentar toda a documentación, o concello requerirá do/a interesado/a que no prazo de 10 días, enmende a falla ou presente os documentos preceptivos. Non se requerirá aquela documentación que xa obre no departamento de servizos sociais ou ben que se poida comprobar nas distintas bases de datos do concello (padrón municipal de habitantes) para o que o solicitante asinará unha autorización especifica Recibida a solicitude coa documentación mencionada, a traballadora social contactará co interesado/a para obter toda a información que sexa necesaria para a realización do correspondente informe técnico, que incluirá valoracións cualitativas (a través de entrevistas, visitas domiciliairas…) e cuantitativas (coa aplicación do baremo) O informe emitido pola traballadora social incorporarase ó expediente administrativo e servirá para fundamentar a resolución que se adopte. A proposta de resolución será remitida á Alcaldía ou órgano municipal que corresponda, quen adoptará a resolución ou acordo pertinente, No caso de que resolva a admisión da solicitude, na resolución deberá especificarse se procede a alta inmediata no servizo ou a incorporación á lista de espera, ocupando o posto correlativo que lle corresponda en función da puntuación obtida e, en caso de igualdade, da data de entrada. O lugar que se ocupe nesta lista de espera poderá variar, no caso de que entren a formar parte dela outros casos con máis puntuación pola súa gravidade ou complexidade. A resolución establecerá tamén o horario de prestación do servizo e o importe da achega económica da persoa usuaria. Ó solicitante notificaráselle a resolución adoptada na forma establecida na Lei de Réxime Xurídico das Administracións Púbicas e do Procedemento Administrativo Común. Enviarase copia da resolución ós servizos sociais que, para proceder á alta, elaborará un proxecto de intervención. Estará aberto todo o ano. Terá a consideración de caso urxente aquel que requira unha resposta inmediata a unha circunstancia excepcional. A súa xustificación estará motivada por presentarse a necesidade de forma inmediata ou situación de alto risco, como enfermidade grave, perigo da vida do usuario, altas hospitalarias, ausencias temporais de persoas con familiares ó seu cargo, falecemento do familiar ou outras semellantes valoradas pola equipa de servizos sociais municipal. Nos casos de extrema urxencia debidamente xustificada, poderase iniciar de oficio a prestación do servizo de maneira inmediata, a proposta dos servizos sociais de atención primaria, mediante resolución motivada do alcalde ou do membro da corporación local responsable en materia de servizos sociais e sen prexuízo da posterior instrucción do correspondente expediente. O procedemento de urxencia terá validez mentras se manteña a situación que o motiva, a desaparición desta levará consigo a extinción do servizo e se é o caso pasará a lista de espera Antes de proceder a alta no S. A. F. será imprescindible a sinatura do contrato de prestación do servizo segundo modelo normalizado. O contrato irá asinado por un representante do concello, polo/a traballador/a social e pola persoa usuaria, e naqueles casos que conten con apoio familiar, por un membro da familia. Sempre que se produzan circunstancias que varíen ou motivaron a concesión, e polo propio desenvolvemento do servizo, a traballadora social procederá á revisión dos expedientes dos beneficiarios do servizo actualizando as condicións do servizo e formulando proposta de modificación nos casos que proceda. A persoa usuaria deberá ser informada destas modificacións de forma argumentada cando non existan posibilidades de atención inmediata, a solicitude pasará a lista de espera cunha orde de prioridade determinada pola puntuación obtida mediante a aplicación dos baremos elaborados para a concesión do servizo, atendéndose a solicitude no momento que as dispoñibilidades do servizo o permitan. En caso de empate, terán preferencia as solicitudes presentadas con anterioridade. As persoas usuarias poderan informarse da situación do seu expediente sempre que o desexen nas oficinas de servizos sociais. O servizo estará coordinado sempre por persoal técnico cunha cualificación mínima de diplomatura universitaria na área dos servizos sociais. Cada persoa usuaria terá asignada unha técnico de servizos sociais (supervisora do S. A. F.), que se encargará do seguemento do servizo, e será a persoa de referencia para ese caso para a persoa usuaria do servizo, a familia e as auxiliares do S. A. F. que teñan asignado o servizo. A persoa que exerza como responsable técnica do servizo garantirá unha supervisión do servizo efectivamente prestado, que será realizada sempre que as circunstancias a fagan necesaria, e como mínimo, cunha periodicidade de 2 meses. Da supervisión realizada quedará constancia no correspondente expediente individual. Mediante esta supervisión revisarase e axustarase, se fose necesario, o contido das prestacións expresado no proxecto de intervención e no acordo do servizo Poderase conceder provisionalmente o servizo nos seguintes supostos, e sempre que existan vacantes: - con carácter preferente ós solicitantes en situacións excepcionalmente graves, determinándose claramente a súa duración - ós solicitantes que se atopen en lista de espera, logo da aceptación desta provisionalidade. As persoas usuarias do S. A. F. terán os dereitos que de seguido se indican: - A seren tratadas co respecto debido á súa dignidade. - A recibiren unha atención adaptada ás súas necesidades, coa calidade e duración prescritas en cada caso. - A coñeceren a organización e o regulamento do servizo - A coñeceren a situación do seu expediente - Ao tratamento confidencial dos seus datos de acordo co disposto na Lei orgánica 15/1999, do 13 de decembro, de protección de datos de carácter persoal. - A recibiren información precisa e clara sobre as posibles modificación sobrevidas durante a prestación efectiva do servizo - A prestaren queixas e suxestións ao persoal coordinador do servizo cando expresaren reclamacións ou fixeren suxestións sobre a súa prestación efectiva. As persoas usuarias do S. A. F. terán os deberes e obrigas que de seguido se indican: - Cumprir coas condicións do servizo, facilitándolle a execución das tarefas ao persoal a cargo e poñendo á súa disposición, se é o caso, os medios materiais necesarios. - Colaborar, na medida das súas posibilidades, no desenvolvemento do servizo en función das súas capacidades e nos termos acordados en cada caso. - Facilitar e colaborar no seguimento e avaliación do servizo - Respectar a dignidade persoal e profesional das persoas que presten o servizo, así como respectar os límites das súas obrigas laborais. - Informar dos cambios de calquera circunstancia que impliquen unha modificación na súa capacidade económica, así como de circunstancias relevantes de carácter sociopersoal ou familiar que puidesen dar lugar á modificación, suspensión ou extinción na prestación do servizo. - Participar no pagamento do servizo, nos termos que se establece na ordenanza fiscal nº 17 reguladora do prezo público do servizo de axuda no fogar do Concello de San Sadurniño - Comunicar, en circunstancias ordinarias e previsibles, con 3 días de antelación, calquera ausencia temporal do domicilio que puidese impedir a prestación do servizo - Comunicar as posibles variacións que se produzan en relación coa concesión do servizo dende o inicio da prestación do mesmo, nun prazo de 10 días. Esta comunicación será sempre ó técnico responsable do servizo - Respetar as normas e condicións establecidas no momento da concesión do servizo, e reflectidas no contrato e plan persoalizado de servizo - Permitir que sexa realizado o seguimento e control avaliación do servizo por parte das técnicos supervisoras do SAF - Non realizar cambios de horario, tarefas, etc sen autorización da responsable supervisora do seu caso. O incumprimento dalgún destes deberes por parte dos/as usuarios/as do SAF poderá implicar a extinción da prestación. O persoal que participa na prestación do S. A. F. ten os seguintes deberes e obrigas: - O trato será sempre de respeto, evitando que a confianza coas persoas usuarias e coas familias interfiran no traballo. - Respetar a intimidade dos persoas usuarias e gardar a debida confidencialidade de acordo coa normativa vixente en materia de protección de datos de carácter persoal - Non recibir ningún tipo de prestación/bonificación por parte das persoas beneficiarias do SAF (cartos, regalos…) - Non facer partícipe á persoa usuaria/familia dos seus propios problemas, separando todo o posible a súa vida privada do seu traballo. - Respectar íntegramente o horario e tarefas establecidas e non realizar cambios sen previa autorización do responsable - Non realizar traballos a outros membros da familia distintos das persoas usuarias do SAF, ainda que convivan na mesma casa. Se se trata de persoas maiores, ou dependentes notificarase o caso ao departamento de servizos sociais para o se estudio. - En caso de ausencia ó traballo deberá comunicalo con antelación, tras obter autorización do coordinador de servizo e xefe de persoal, ao persoa usuaria. - Non recibir en custodia cartos, xoias nin outros obxectos de valor. - Non acudir ao lugar de traballo en compaña de persoas alleas ao servizo - Non poderán gardar chaves de ningún domicilio, excepto en casos puntuais de urxencia ou gravidade, cando as condicións do caso así o esixan e sempre co consentimento por escrito da persoa usuaria e o técnico/a responsable - En ningún caso ningunha traballadora do servizo poderá acompañar ás persoas usuarias do servizo no seu vehículo particular. Son causas de extinción do S. A. F.: - A renuncia da persoa usuaria - O cambio do programa individual de atención ou do proxecto de intervención que implique un cambio de asignación de recurso e a súa incompatibilidade co SAF - O traslado definitivo da súa residencia a outro concello - O pasamento da persoa usuaria - O incumprimento reiterado dos deberes e obrigas establecidas para as persoas usuarias na prestación do servizo previa valoración dos servizos sociais do concello. - A falta reiterada de pagamento do servizo, consideradas como tal tres faltas consecutivas ou cinco non consecutivas. - A desaparición das causas que motivaron a prestación do servizo - A asunción por outra persoa ou entidade da atención da persoa usuaria. - A alteración das circunstancias tidas en conta para a concesión do servizo, poderá dar lugar á modificación das condicións de prestación nas que fora concedido incicialmente. Os cambios de circunstancias, en calquera caso, deberán substanciarse no expediente individual, mediante un novo informe social. - No caso de persoas usuarias en situación de dependencia na correspondente resolución de Programa Individual de Atención, consonte o establecido no Decreto 176/2007, do 6 de setembro, polo que se regula o procedemento para o coñecemento da situación de dependencia e o dereito ás prestacións do sistema na Comunidade Autónoma de Galiza, a incoación por parte do Concello de San Sadurniño, dun expediente de extinción ou modificación das condicións de prestación do servizo deberá notificarse en todo caso ao órgano competente para ditar resolución de Programa Individual de Atención. Son causas de suspensión temporal do servizo, con reserva de praza, logo de tramitación do correspondente expediente e informe razoado do persoal técnico coordinador do servizo, que deberá incorporarse ao expediente persoal as que seguen: - Ausencia temporal do domicilio: neste caso o servizo poderá suspenderse por un máximo de tres meses, debendo acreditar a persoa usuaria as causas que motivan a súa ausencia. - Ingreso hospitalario mentras dure este, sempe que a situación de alta hospitalaria sexa compatible coas característica do usuario/a de saf. Se o ingreso hospitalario se prolongase máis de tres meses, revisarase a reserva da praza e valorarase novamente a continuidade do SAF ou a extinción, atendendo se fose posible a informes médicos do centro hospitalario - Contar, temporalmente con apoio familiar quenlle poida prestar as atencións que necesite (vacacións ou traslado de domicilio de parentes…) Se esta situación dura máis de tres meses, tamén se revisará a reserva da praza, e polo tanto, a continuidade ou extinción do servizo - Modificación temporal das causas que motivaron a necesidade do servizo: poderá suspenderse o servizo en tanto persista o cambio de circunstancias causante da suspensión, coa excepción de prazas vinculadas a un dereito exercido dentro do sistema de autonomía e atención á dependencia, suposto ó que se estará ó desposto na normativa reguladora vixente. No caso de que a persoa beneficiaria teña dereito á reserva de praza, non se manterá necesariamente o horario inicial quedando a expensas das indicacións técnicas e da disponibilidade do servizo.1. A intensidade do servizo determinarase, con carácter xeral, en horas mensuais de atención, distribuídas en función das necesidades da persoa usuaria e do informe técnico expresado no artigo anterior.2. A intensidade do servizo de axuda no fogar para as persoas atendidas no marco do sistema de autonomía persoal e atención á dependencia estará predeterminada no seu programa individualizado de atención. A súa aplicación horaria será flexible e conforme co proxecto de intervención, de maneira que, cando menos, se garanta a cobertura das necesidades de atención de carácter persoal na realización das actividades básicas da vida diaria.3. Nos restantes casos a intensidade do servizo virá determinada na prescrición efectuada polos correspondentes servizos sociais de atención primaria. ANEXOS I Modelo de solicitude do servizo II Baremo procedemento de libre concorrencia para o acceso ao servizo III Modelo de contrato IV Proxecto de Intervención V Cadro de persoal D/Dª………………………………………………… con DNI…………………. con enderezo en ………………………………. Teléfono…………………………………. SOLICITA, a valoración da súa solicitude caso para a prestación do Servizo de Axuda no Fogar, conforme á normativa municipal que regula este servizo, para o que aporta a seguinte documentación: – Fotocopia do DNI ou NIE do solicitante e dos outros membros da unidade de convivencia, entendéndose como tal o conxunto de persoas que residen nun mesmo fogar – Fotocopia da tarxeta sanitaria do/a beneficiario/a – Documentación acreditativa de tódolos ingresos (nóminas, certificacións de pensións ou prestacións…) da unidade convivencial – Fotocopia da última declaración do IRPF ou no seu defecto, declaración xurada de non estar obrigado a facela – Declaración xurada do solicitane na que se faga constar a carencia absoluta de rendas familiares ou a contía das mesmas – Recibo de aluguer ou amortización da vivenda – Informe médico do solicitante que acredite a carencia de autonomía persoal e o tratamento que é necesario controlar – Certificado de recoñecemento de minusvalidez ou resolución do grao de dependencia do/a solicitante ou das persoas que convivan con el – Declaración xurada de non ter dereito a axuda no fogar por outra entidade ou organismo – Calquera outro que se considere necesario para a valoración do expediente: …………………… Declaro que os datos e a documentación que aporto acompañando a esta solicitude son certos. San Sadurniño, ………. de………. de 20…. Asdo. ALCALDE-PRESIDENTE DO CONCELLO DE SAN SADURNIÑO Aos efectos da Lei Orgánica 15/1999, de 13 de decembro, de Protección de datos de Car´cater persoal, informaselle de que os seus datos persoais son obxecto de tratamento nun ficheiro cuxa finalidade é a xestión e administración da base de datos de solicitudes do Concello de san Sadurniñio cuxo enderezo é Avda. Marqués de Figueroa s/n, 15560 san Sadurniño, que como responsable de dito ficheiro, comprométese, na utilización dos datos incluídos, a respectar a súa privacidade e a empregalos de acordo coa súa finalidad, ademáis de garantir o ejercicio dos dereitos de acceso, rectificación e cancelación. (modalidade de prestación básica de servizos sociais de atención primaria) O valor asignado en función da falta de autonomía das persoas será o que se deduza da valoración realizada polos órganos oficiais competentes para a valoración da discapacidade e do grao de dependencia. As persoas dependentes valoradas que polo calendario oficial de implantación teñan dereito á prestación pola vía de acceso directo do sistema da dependencia (PIA con posible asignación de servizos de axuda no fogar), non poderán acceder polo sistema de libre concorrencia. A asignación de valor en función do factor “autonomía persoal” realizarase de acordo coa seguinte táboa: Puntos Total puntos autonomía persoal_______________________________________ A persoa vive soa e carece de familiares e/ou redes distintas de apoio (20 puntos)________ A persoa vive soa, carece de familiares e só ten apoio do contorno veciñal ou outras redes (18 puntos) _______ A persoa convive con persoa sen capacidade para atendelo (ata 12 puntos): Cunha persoa maior de 70 anos (3 puntos)_______________________ Cunha persoa con discapacidade ou dependencia (3 puntos)_________ Cunha persoa que carece de tempo (3 puntos)____________________ Con incapacidade para organizarse (3 puntos)_____________________ Os familiares néganse a atendelo/a aínda que teñan posibilidades (8 puntos)______________ Vive só/soa pero hai familiares con posibilidade de atendelos no mesmo concello ou a menos de 20 km (5 puntos) ____________________________________________________ Está ben atendido (0 puntos)___________________________________________________ Total puntos apoio social____________________________________________________________ Puntos Cun membro xerador de conflito de nivel moderado (1 punto)_________________________ Cun membro xerador de conflito de nivel grave (2 puntos)____________________________ Con máis dun membro xerador de conflito de nivel moderado (3 puntos)________________ Con máis dun membro xerador de conflito de nivel grave (4 puntos)____________________ Puntos Familias nas que ambos proxenitores ou titores teñan importantes limitacións físicas ou psíquicas para proporcionar unha axeitada atencións aos menores (2 puntos)_______________________________ Familias monoparentais que por distintas circunstancias (saúde, traballo, idade avanzada.) non poidan atender aos menores (2 puntos)_________________________________________________________ Familias con escasas habilidades parentais (carencia de hábitos alimenticios, aseo persoal, administracións do orzamento, ausencia de roles, organización.) (2 puntos)_____________________________ Un menor (3 puntos)__________________________________________________________ Dous menores (5 puntos)______________________________________________________ Tres menores (7 puntos)_______________________________________________________ Catro ou máis menores (10 puntos)______________________________________________ Total puntos situación familiar/socialización menores__________________________________ Non hai luz eléctrica (1 punto)__________________________________________________ Non hai auga corrente (1 punto)_________________________________________________ Non posúe WC (1 punto)______________________________________________________ Non posúe cuarto de baño completo (1 punto)_____________________________________ Non ten neveira (1 punto)______________________________________________________ Non ten quentador (1 punto)____________________________________________________ Non ten lavadora (1 punto)_____________________________________________________ Non reúne condicións mínimas de hixiene/habitabilidade (1 punto)_____________________ Existen barreiras arquitectónicas no interior da vivenda (1 punto)______________________ Existen barreiras arquitectónicas no exterior da vivenda (1 punto)_____________________ Situación de illamento ou de rexeitamento (10 puntos)_____________________________ Ausencia de relacións sociais (6 puntos)________________________________________ Existen escasas relacións coas persoas do contorno (4 puntos)_____________________ Integración axeitada no contorno (0 puntos)______________________________________ Total puntos outros aspectos sociais__________________________________________________ TOTAL XERAL______________________________________________________________________ CONTRATO DE PRESTACIÓN DO SERVIZO DE AXUDA NO FOGAR San Sadurniño, _____ de __________________ de Reunidos por unha parte, Don Secundino García Casal, Alcalde - Presidente, en nome e representación do Concello de San Sadurniño, asistido da traballadora social do servizo social de atención primaria municipal Doña María Cristina Paz Galindo. Doutra parte D/ª ______________________________________, con enderezo en San Sadurniño, parroquia de ________________________, lugar de ___________________, e con DNI. núm.: __________________, no seu propio nome e interese, Ambas partes recoñécense competencia e capacidade respectivamente, para formalizar o presente contrato. ANTECEDENTES A Ordenanza municipal reguladora do prezo público pola prestación do servizo de axuda a domicilio no Concello de San Sadurniño aprobouse no acordo plenario a data de 13 de marzo de 2009 e publicouse no BOP núm.: 126 do día 4 de xuño de 2009. Para todo o non previsto na citada Ordenanza, estarase ó establecido na Orden de 22 de xaneiro de 2009, pola que se regula o servizo de axuda no fogar CLÁUSULAS DO CONTRATO: Primeira.- D/ª ____________________________________________, recibirá a prestación do servizo de axuda no fogar os días ________________________________________, no horario de ___________________________, por un total de________________ horas mensuais. Segunda.- Os ditos servizos serán prestados polo persoal contratado polo Concello de San Sadurniño. Terceira.- D/ª ____________________________________, comprométese a abonar a cantidade que lle corresponde como aportación á financiación do servizo, de conformidade coa Resolución de establecemento do servizo e cos datos obrantes no expediente do departamento de servizos sociais. Cuarta.-D/ª. _________________________________________, acepta domiciliar o pago da cantidade correspondente á prestación do servizo de axuda no fogar na conta número ___________________________________ da entidade financeira __________________________, con sucursal no término municipal de ___________________. Quinta.- que, de acordo co proxecto de intervención establecido para o caso, as actividades que se fixan inicialmente para o desenvolvemento do SAF son as seguintes: Atencións de carácter persoal Atencións de apoio social Atencións de carácter doméstico Atencións de carácter socioeducativo Atencións de carácter técnico e complementario Sexta.- Que as tarefas que se fixan inicialmnente para o desenvolvemento do SAF, e que serán levadas a cabo polo persoal auxiliar do servizo serán as seguintes: Septima.-Que así mesmo, a persoa usuaria, a súa familia ou persoas achegadas se comprometen a levar a cabo as seguintes tarefas: Octava.- que as modificacións que puidese haber nas condicións inicialmente estipuladas neste acordo deberán ser recollidas nun documento novo suscrito polos asinantes do presente contrato persoa usuaria e a persoa responsable do SAF, sendo anexadas ao acordo original. Novena.- Que o servizo se prestará atendendo ás condicións reguladas na orde do 22 de Xaneiro de 2009, que regula o SAF, na ordenanza e regulamento municipal, onde están recollidos os dereitos e obrigas da persoa usuaria, baixas temporais e causas de extinción. Décima. - Ambas partes, comprométense a respetar este contrato en tódalas súas condicións, así como as normas de funcionamento do servizo e para a debida constancia de todo o convido, asinan este contrato por exemplar duplicado no lugar e data arriba indicados. O ALCALDE, O/A BENEFICIARIO/A A TRABALLADORA SOCIAL A sinatura do contrato entre a persoa usuaria e o Concello supón a aceptación do servicio nas condicións establecidas no mesmo no tocante á asignación de horarios, asi como á aceptación das normas que rexen o funcionamento do mesmo e que son as seguintes: 1) A actuación da traballadora familiar no domicilio da persoa usuaria debe axustarse ó plan de traballo e contrato técnicamente establecidos e formalizados entre os Servizos Sociais e a persoa usuaria, non realizando tarefas non recollidas nel, nin modificando sen previa autorización expresa as variables contidas no mesmo (horario, dias de atención, etc). 2) A T. F. é membro do cadro de persoal do Concello de San Sadurniño polo tanto o seu patrón non é a persoa usuaria que debe ser consciente deste extremo, senon a administración local.3) A T. F. non traballará no domicilio da persoa usuaria en ausencia deste.4) A traballadora non deberá recibir en custodia diñeiro, xoias nen obxecto algún, nen así mesmo ser remunerada directamente polo usuario ou familia.5) Entre a traballadora e a persoa usuaria non se realizarán favores comúns ou tratos especiais (horas extras, cambio de horarios, outras actividades non establecidas, etc). 6) A T. F. non poderá realizar visitas ó domicilio da persoa usuaria fora do horario de traballo, nen tampouco realizar chamadas ou xestións, salvo casos especiais e sempre con autorización expresa.7) Non deberá facilita-lo teléfono persoal nen o seu enderezo á persoa usuaria.8) A T. F. non poderá utiliza-lo seu vehículo propio para os desprazamentos da persoa usuaria e familia.9) A traballadora non disporá de chaves dos domicilios nos que traballe, excepto en casos puntuais de urxencia ou gravidade, cando as condicións do caso así o esixan e sempre co consentimento por escrito da persoa usuaria e o técnico/a responsable 10) Cando a persoa usuaria non se encontre no seu domicilio no horario establecido para o servicio, ou non abra a porta do mesmo, a T. F. non deberá permanecer á espera, acudindo sen máis demora ós Servicios Sociais do Concello a dar conta desta situación.11) A T. F. deberá acatar e respeta-las normas do servicio que se lle indiquen ou as orientacións que lle dean as técnicas responsables do programa.12) Calquera queixa ou suxestión da persoa usuaria deberá poñela en coñecemento da tecnica responsable do concello, e nunca será dirimida ou resolta entre T. F. e usuario.13) Para calquera modificación xustificada dalgún aspecto do contrato (horarios, días de atención, tarefas, etc) a persoa usuaria deberá acudir ó responsable do programa nos Servicios Sociais, quen procederá a estudiar esa demanda.14) Se fose preciso realizar por causas xustificadas ou por necesidades do servizo, calquera variación nos horarios, días de atención, traballadoras designadas a cada caso, etc. poderase realizar sen mediación coa persoa usuaria (pero con información), continuando vixente igualmente o contrato asinado.15) De forma xeral a través do servicio non se realizarán tarefas de: -Limpezas de portais e escaleiras de comunidade. -Limpeza de lámpadas, teitos e paredes. -Labores de xardín e horta. -Alimentación e aseo de animais. É dicir, ningunha que non sexa de verdadeira necesidade para as persoas que atende, poñendo sempre o acento na atención e cuidados pesoais fronte á limpeza da vivenda.16) Para todo o referido aos abonos de cotas que correspondan en caso de suspensión do servizo, ausencias temporais ou servizo inferior ao pactado có usuario/a rexerá o aprobado na ordenanza nº 17 reguladora do S. A. F.17) Cada persoa usuaria do S. A. F. terá asignado un/ha técnico/a do equipo de servizos sociais como persoa supervisora do servizo, que entre outras terá como medida de seguimento ás visitas ao domicilio no que se presta a atención. Estas visitas realizaránse coa frecuencia estimada segundo os criterios técnicos do equipo de servizos sociais, e realizarase como mínimo unha cada dous meses, atendendo ao estableido na orde do 22 de xaneiro de 2009 reguladora do servizo de axuda no fogar.19) Para todo o que non esté aquí recollido rexirase polo establecido no regulamento municipal do S. A. F., Ordenanza Municipal nº 17 e criterio técnico da coordinadora do servizo. Sinatura do/a solicitante e/ou usuario/a do S. A. F. ou familia RECIBO INFORMACIÓN SOBRE AS NORMAS DE FUNCIONAMENTO DO SAF Expediente Intervención nº Data da solicitude Data de inicio Sector de referencia Ámbito de atención Nº total de usuarios/as Nome e apelidos DNI Data de nacemento Sexo Estado civil Proxecto Data do proxecto Antecedentes relevantes: L M M X V S D Nº horas semanais Horario Tipo de servizo a prestar: Perfil dos/as profesionais: Outros servizos: 3. Existencia doutros servizos/apoios prestados a domicilio: Existencia: Servizos/apoios: Nº de horas semanais: 4. Obxectivos específicos e tarefas que se propoñen: Obxectivos do servizo proposto: Tarefas a realizar: 5. Periodicidade do seguimento (mínimo bimensual): Técnico/a responsable: Asdo.: PERSOAL S. A. F. MUNICIPAL CONCELLO DE SAN SADURNIÑO COORDINACIÓN TRABALLADORA SOCIAL SUPERVISIÓN E SEGUEMENTO TÉCNICAS DE SERVIZOS SOCIAIS ATENCIÓN DOMICILIARIA TRABALLADORAS FAMILIARES San Sadurniño, 18 de novembro de 2009. O ALCALDE, Asdo.: Secundino García Casal.